O‘zbekiston AQShdagi mashqlarga o‘z harbiylarini yuborishga qaror qildi

Afg‘oniston, Mo‘g‘uliston, Tojikiston, O‘zbekiston va Qozog‘iston «Mintaqaviy hamkorlik-2018» mashqlarida ishtirok etish uchun AQShga o‘z vakillarini yuborishga qaror qildi. Ular Massachusets shtatidagi Edvards harbiy bazasida bo‘lib o‘tadi, deb xabar bermoqda AQSh Markaziy qo‘mondonligi.
Qo‘mondonlikdan xabar berishlaricha, mashqlar 21 sentabrga qadar davom etadi, unda turli mamlakatlardan kelgan 200dan ortiq harbiy xizmatchilar ishtirok etadi, deb yozmoqda RIA Novosti.
Taxminlarga ko‘ra, «ko‘p millatli guruhi hamkorlik va operativ birga ishlashni ta'minlash maqsadida mashqlarning bir nechta ssenariysiga qo‘shma harbiy javobni ishlab chiqadi».
Mashqlar rejasiga ko‘ra, ishtirokchilar barqarorlik, chegaralar xavfsizligini ta'minlash, terrorizmga qarshi kurash, giyohvand moddalar va taqiqlangan materiallar hamda texnologiyalar tarqalishiga qarshi mashqlarga e'tibor qaratadi.